CELEX: 62020TN0188
Language: da
Date: 2020-03-26 00:00:00
Title: Sag T-188/20: Sag anlagt den 26. marts 2020 — Close og Cegelec mod Parlamentet

10.8.2020   
            
            
               DA
            
            
               Den Europæiske Unions Tidende
            
            
               C 262/27
            
         
      Sag anlagt den 26. marts 2020 — Close og Cegelec mod Parlamentet
      (Sag T-188/20)
      (2020/C 262/37)
      Processprog: fransk
      
         Parter
      
      
         Sagsøgere: SA Close (Harzé-Aywaille, Belgien) og Cegelec (Bruxelles, Belgien) (ved advokaterne J. Rikkers og J. Teheux)
      
         Sagsøgt: Europa-Parlamentet
      
         Sagsøgernes påstande
      
      
                  —
               
               
                  Den Europæiske Union, repræsenteret ved Europa-Parlamentet, tilpligtes foreløbigt at betale en godtgørelse opgjort til 3 906 043 EUR med tillæg af renter fastsat til den lovbestemte sats fra tidspunktet for tabets opståen, dvs. den 27. marts 2015.
               
            
                  —
               
               
                  Inden der træffes afgørelse i sagen anmoder sagsøgerne om, at sagen udsættes i afventning af Domstolens dom i den sag, der for nærværende verserer under sagsnummer C-447/19, og eventuelt Rettens dom i tilfælde af hjemvisning.
               
            
                  —
               
               
                  Afgørelsen om sagsomkostningerne udsættes.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne anført, at såfremt appellen med påstand om ophævelse af dom af 9. april 2019 (sag T-259/15, Close og Cegelec mod Parlamentet) tages til følge og medfører annullation af Parlamentets afgørelse af 19. marts 2015 om at tildele den offentlige bygge- og anlægskontrakt vedrørende »projekt om udvidelse og modernisering af Konrad Adenauer-bygningen i Luxembourg«, del 73 (kraftværk), ref. INLO-D-UPIL-T-14-A04, til den midlertidige virksomhedssammenslutning ENERGIE-KAD (bestående af selskaberne MERSCH og SCHMITZ PRODUCTION SARL og ENERGOLUX SA) og om dermed ikke at vælge sagsøgernes bud, vil det følge heraf, dels at den midlertidige virksomhedssammenslutning ENERGIE-KAD ikke kunne vælges, dels at sagsøgerne, der havde afgivet det laveste bud, burde være blevet tildelt kontrakten, idet kontrakttildelingen udelukkende var baseret på priskriteriet. Det lidte tab opgøres foreløbigt til 10 % af størrelsen af deres bud.